text: Hjerteskole i Haderslev
  04 juli 2011 kl. 09.23
  Et team af sygeplejersker på sygehuset i Haderslev har oprettet en hjerteskole for patienter og pårørende.
  De skal lære, hvordan man får et liv efter en blodprop og en kronisk hjertesygdom.
   
  - Forestil jer, at I selv eller en af jeres nærmeste har været i overhængende fare for at dø og nu skal leve videre med et hjerte, der aldrig mere kommer til at yde, hvad det kunne, siger sygeplejerske Ina Christensen. 
  I seks uger får grupper af patienter og pårørende ugentlig undervisning, der skal gøre dem bedre i stand til at klare sig, til at holde øje med symptomer og selv regulere medicin.
  Undervisningen tager udgangspunkt i elevernes egne oplevelser og erfaringer.
  Hjertepatienter har en naturlig angst for, at de kan død af deres sygdom, og i hjerteskolen lærer de at overvinde angsten.
  Erfaringer fra andre sygehuse viser, at patienterne hurtigere kommer tilbage til en normalt liv, når de lærer at tage hånd om deres egen sygdom.
  Projektet, der foreløbig skal løbe over to år, har fået økonomisk støtte fra Indenrigs- og Sundhedsministeriets særlige kronikerpulje.
  